Meist Teenused ettevõtjale Koolitajad Meie partnerid
#000001
Eesmärgid – 6 sammu nende edukaks seadmiseks naistele
#000003
LehtMääratlemataEesmärgid – 6 sammu nende...
#000004
Hei, tegus naine! Kas teadsid, et ligikaudu 50 %inimestest seob ennast uusaasta lubadustega ja vaid 8 % neist suudab neid edukalt pidada? Jah... kõigest 8 %! Põhilised lubadused algavaks aastaks on: “Kaotan kaalu”, “Kulutan vähem”, “Teenin rohkem”, “Loobun suitsetamisest/alkoholist, “Muudan oma harjumusi tervislikumaks”, “Loen rohkem”, “Hakkan tegelema mõne uue hobiga” jms. Võib-olla tundsid ennast ära. Igatahes on kahjuks paratamatu tõsiasi, et uusaastalubadused ei tööta. Tervelt 30 % loobuvad oma lubadustest juba peale esimest nädalat. Ja-ja, mitte kuud, aga nädalat! Statistika ütleb veel, et meil on kombeks anda samu lubadusi keskmiselt 10 korda ilma, et neid täidaksime.
#000005
Kõlab hirmuäratavalt? Igatahes kui ma ise neid numbreid uurisin, siis tundusid need küll väga nukrad. Usu mind – minu eesmärk on ikka jätkuvalt Sind motiveerida. Muide, olen ka ise kogenud mitmeid kordi olukorda, kus 31. detsembril otsustasin, et algaval aastal plaanin oma harjumusi muuta, aga jaanuari teise nädala alguseks olen olnud üks nendest paljudest, kes jätkab ikka vana sissetallatud rada. Asi muutus siis, kui hakkasin oma eesmärkidele rohkem pühenduma ning uurisin, mida on vaja lisaks järjepidevusele selleks, et eesmärke saavutada. Kuna minu eesmärk Inspiratsiooni Instituuti luues oli, et aina rohkem naisi Eestis saaks oma unistusi täita ning endale antud lubadustest kinni pidada, siis alljärgnevalt toongi välja 6 põhilist punkti, mida eesmärke seades silmas pidada, et need siis ka realiseeruksid.
#000006
1. Pane eesmärgid kirja – just nii! Vastasel juhul on need vaid mõtted ja soovunelmad meie peas. Kirja panemine muudab need selgeks ja selgus ning piiritletus on üks olulisemaid eduvõtmeid. Muide, eesmärkide kirjapanek suurendab võimalust nende täitumiseks tervelt 42 %! Nii, et see nipp ei ole teenimatult siin nimekirjas esimesel kohal. Nii, et mida Sa ootad? Pane juba täna oma eesmärgid paberile. Kui oled seda teinud, siis võid seda ka visualiseerida näiteks joonistusena või fotokollaažina, hoides seda endale nähtavas kohas. Teadmine, kuhu soovid minna motiveerib Sind tegutsemist alustama.
#000007
2. Defineeri oma eesmärgi “Miks?” – see aitab Sul selgusele jõuda, kas eesmärk on ikka vajalik. Mõtle välja miks on Sul vaja seda eesmärki täita või mis ajendas Sind seda soovi taga ajama. Vahel juhtub, et meil on unistusi, mis on ajendatud millestki, mis tegelelikkuses ei olegi meile väga olulised. Näiteks eesmärk miljonäriks saada. Iseenesest ei ole sellel ju midagi viga. Eriti, kui see number meie pangakontol annab meile sisemise kindlustunde. Samas enamikul juhul võib see meid hoopis piirama hakata. Eriti kui tegelik eesmärk on omada võimalusi vabalt reisida, tegeleda mõne huvitava hobiga vms. Kujuta ette, et oled oma eesmärgi saavutanud ning pangakontol ilutsebki seitsmekohaline number. Mis juhtub siis, kui pead järgmisel päeval omale tikutoosi ostma minema? Reisipaketi ostmisest või sõpradega einestamisest rääkimata. Seega, oluline on teada, miks mulle see eesmärk vajalik on.
#000008
3. Eesmärgid peavad olema S.M.A.R.T – S – specific (täpne), M – Measurable (mõõdetav), A – Attainable (saavutatav), R – Relevant (kohane), T – Time specific (ajaliselt määratletud). Kui meie eesmärgid ei ole täpselt määratletud, siis ongi neid keerulilne mõista ja veelenam neid täita. Selle asemel, et kirjutada: “Sooviksin omale ideaalset keha”. Pane kirja: “Soovin tervislikul moel kaotada 5 kg”. Nii on see ka mõõdetav ning Sa tead, millal oled oma eesmärgi saavutanud. Soov kaotada 5 kg on lisaks ka saavutatav ja kohane inimesele, kelle kehakaal takistab tal ennast suurepäraselt tundmast igas olukorras. Või, kellel on oma keha tõttu madal enesehinnang. Kuna S.M.A.R.T eesmärk peab olema ka ajaliselt piiratud, siis tuleks sellele ka lisada kuupäev. Seega võiks olla hästi määratletud eesmärk näiteks selline: “Kaotan tervislikul moel 5 kg kuupäevaks x”.
#000009
4. Pane kirja, kuidas ennast eesmärgi saavutamise puhul premeerid – näiteks lubaomale mõni spapuhkus või mõnus massaaž kohe, kui eesmärk on saavutatud. Samuti võid väiksemaid preemiaid või autasusid lubada omale ka peale vahe-eesmärkide saavutamist. Näiteks kinokülastus sõbraga või maitsev õhtusöök perega mõnes õdusas restoranis.
#000010
5. Tükelda suuremad eesmärgid – tee need väiksemateks vahe-eesmärkideks. Siis ei tekita need stressi ning Sul on võimalik end tihemini premeerida Samuti on sammhaaval eesmärkide saavutamine oluliselt lihtsam. Jälgi kindlasti, et ka need saaksid kirja S.M.A.R.T põhimõttel. Inimene on kõige efektiivsem 24-48 tundi enne tähtaega, mistõttu vaata, kas saad mõned vahe-eesmärgid määrata selliselt, et neid on reaalne ära teha maksimaalselt 48 tunniga.
#000011
6. Aseta oma eesmärgid nähtavale kohale – see aitab ka alateadvusel nendega tegeleda ning samuti ei ole ohtu, et need meelest läheksid.
#000012
Ah jaa, kui Sul on ideid, mida soovid teostada, siis peagi on võimalik liituda meie naisettevõtlust edendava inkubaatorprogrammiga, või registreeru kursusele “Miljonäride kursus naistele 2.0”, mis viie kohtumise käigus aitab Su ideed ärimudeliks muuta. Igatahes soovi korral kirjuta meile.
#000014
Eesmärkide rohket ja päikselist kevadet kõigile!
#000015
“Miljonäride kursus naistele oli väga inspireeriv ja mulle väga meelis koolituse atmosfäär kooskäivate väikese arvu toredate naistega. Niisiisi grupp ja koht moodustasid intiimse keskkonna, kuhu oli alati heameel tulla. Lisaks meeldivale emotsioonile sain julgustust ja uusi vaatenurki oma uutele ideedele nii grupikaaslastelt kui ka juhendajalt. Lisaks meeldis väga see, et puht majanduslikele ja turunduslikele teemadele tuli sisse ka väga palju isiklikku motivatsiooni- ja arenguteemasid, millest naistel peamiselt vajaka jääb. Boonuseks on veel see, et inspiratsiooni instituudil on oma võrgustik erinevatest naisettevõtjatest. Seega, kui oled hakkaja ja aktiivne, siis kõik võimalused on siin olemas 😊”
#000022
“Olen pikka aega unistanud luua autoriehteid. Miljonäride kursusel naistele sain tuttavaks mitme toreda naisega, kes samuti unistavad oma ideede elluviimisest. Tänu kursuse käigus valitsenud avatud ja inspereerivale õhkkonnale olen saanud juurde nii julgust kui ka kasulikke nõuandeid nii koolitajalt kui ka teistelt osalejatelt oma ideede elluviimiseks. Kurusus on minusse süstinud entusiasmi, tänu millele olen nüüd oma esimese käevõrude kollektsiooni valmis teinud.”
#000023
“... Kursus seadis kenasti paika mu mõtted endast kui ettevõtjast; minu idee ja kuidas seda ärivalmiks kujundada. Viskasime pilgu turundusse ja müügivõimalustesse. Sain teadlikumaks oma potentsiaalsetest klientidest ja kuidas ning kust võiks leida koostööpartnereid. Lisaks andis mulle suure hulga toredaid toetavaid kaaslasi, kes kõik tulihingeliselt elasid kõikidele ideedele kaasa. Koolistusgrupp oli juba ise paras ergutaja ja innustaja. Kursusel saime olla ise teiste ideede potentsiaalsed kliendid ja ideede / toodete kujundajad. Kursus võimendas mu indu tegutseda. Käesolevaks hetkeks olen asutanud oma OÜ ja tegelen juba toodete müügiga. Lisaks on tulnud juurde täiendavaid ideesid, mida olen vaikselt samm- sammult kursuse materjalide abil ärivalmiks seadma. Aitähh innustamise, julgustamise ja kogemuste jagamise eest!”
#000025
“Minu jaoks oli just kursuse formaat eriline. Mitte tavapärane formaalne viis, kus koolitaja saali ees ja koolitatavad toolidel reas või konverentsisaalis vaid hoopis klubi vormis kus mõnusas õhkkonnas kohvitassi taga koos inspireerivate naistega ideed hakkasid iseenesest jooksma nii, et alati jäi ajast puudu. Tõeline brainstorming! Sellest oli palju abi, paljud ideed võtsid konkreetsema kuju.”
#000026